
<סדר היום:>
<פרק ו' כולו (הוראות לעניין התחשבנות בין בתי החולים לקופות החולים), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016>
נכחו:

נכחו:
<חברי הוועדה:> 
משה גפני – היו"ר

נאוה בוקר

דוד ביטן

מיכל בירן

איתן ברושי

זהבה גלאון

יצחק וקנין

מכלוף מיקי זוהר

אורן אסף חזן

אחמד טיבי

מנואל טרכטנברג

יוסי יונה

מיקי לוי

אראל מרגלית

בצלאל סמוטריץ

רחל עזריה

רועי פולקמן

עודד פורר

טלי פלוסקוב

יואב קיש

מיקי רוזנטל

חברי הכנסת:

עבדאללה אבו מערוף

קארין אלהרר

יעל גרמן

דב חנין

אכרם חסון

חיים ילין

מרב מיכאלי

מיכאל מלכיאלי

אוסאמה סעדי

עיסאווי פריג'

נורית קורן

אלעזר שטרן

עפר שלח

סתיו שפיר
<מוזמנים:> 
	רן רידניק
	–
	אגף תקציבים, משרד האוצר


<ייעוץ משפטי: >
שגית אפיק

שלומית ארליך

שיר שפר

<מנהל/ת הוועדה:>
טמיר כהן
<רישום פרלמנטרי:>
הדר אביב

<פרק ו' כולו (הוראות לעניין התחשבנות בין בתי החולים לקופות החולים), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016>
<היו"ר משה גפני:>
פרק ו': הוראות לעניין התחשבנות בין בתי החולים לקופות החולים, סעיפים 58 עד 82.

<סתיו שפיר (המחנה הציוני):>
נאוה, אני הראיתי לך אתמול את המספרים - - - של ארבעה מיליון בשירותי הכבאות.

<נאוה בוקר (הליכוד):>
מקבלים 25 מיליון שקל בנוסף.

<היו"ר משה גפני:>
סתיו, יש יושב-ראש לוועדה.

<סתיו שפיר (המחנה הציוני):>
אני ביקשתי הצעה לסדר.

<היו"ר משה גפני:>
אז בסדר. כבר.

<סתיו שפיר (המחנה הציוני):>
לפני ההצבעה.

<היו"ר משה גפני:>
אני רוצה רגע לסיים. את הולכת לדבר על דבר שאנחנו תיכף הולכים לדון עליו. עם כל הכבוד, אי אפשר להקדים את המאוחר, וצריך שיהיה סדר.

<סתיו שפיר (המחנה הציוני):>
מה מאוחר? עכשיו ההצבעות - - -

<היו"ר משה גפני:>
אנחנו בעניין של ההתחשבנות בין קופות החולים. בדיון בחוק ההסדרים אנחנו הצבענו פה אחד, קואליציה ואופוזיציה, לאחר דיונים שקיימנו בענייןה קאפ. אבל אנחנו דרשנו שתהיה התחייבות ושזה יהיה בתקציב של תוספת של 400 מיליון שקל.

<יעל גרמן (יש עתיד):>
לאן ילכו ה-400 מיליון?

<מיקי לוי (יש עתיד):>
מסתבר שזה 400 שהיו לפני כן.

<היו"ר משה גפני:>
לא, לא. רן רידניק, שב בבקשה ליד השולחן. אני מבקש, אם אתה יכול להקריא את שני המכתבים.

<יעל גרמן (יש עתיד):>
ולהסביר לאן זה הולך.

<היו"ר משה גפני:>
מה שהתחייבנו, אני מבקש שיהיה.

<רן רידניק:>
שלום לכולם. שמי רן רידניק מאגף תקציבים באוצר. כפי שסיכמנו בפעם שעברה, יש שני מכתבים שאני אקריא, האחד מאמיר לוי, ומכתב שני שהוא מכתב טכני יותר ממשרד הבריאות ומאתנו שמציג איך - - - מבוצע.

<אורן אסף חזן (הליכוד):>
אפשר, לפני שהוא יציג – כמה כספים קואליציוניים התחייבו פה לחברים כדי להצביע?

<קריאה:>
אתה רוצה? אני אגיד לך.

<אורן אסף חזן (הליכוד):>
אני אשמח לדעת. בטח.

<היו"ר משה גפני:>
כן, בבקשה.

<אורן אסף חזן (הליכוד):>
היושב-ראש, חשוב לדעת, שקיפות לציבור.

<היו"ר משה גפני:>
לא רלוונטי - - -

<אורן אסף חזן (הליכוד):>
אם קנו פה הצבעות בכסף, אני רוצה לדעת על זה.

<היו"ר משה גפני:>
לא רלוונטי - - -

<אורן אסף חזן (הליכוד):>
למה לא רלוונטי?

<היו"ר משה גפני:>
לא רלוונטי לגבי קופות החולים.

<אורן אסף חזן (הליכוד):>
לגבי קופות החולים זה לא חשוב, אבל זה רלוונטי לדיון. זה רלוונטי לכל מה שקורה פה, זה רלוונטי שאנשים למצלמה צועקים: נגד, נגד, נגד, נכנסים איתם לחדר צדדי והופ, היד עולה למעלה. רלוונטי מאוד לדעת כמה שווה יד פה.

<מיקי רוזנטל (המחנה הציוני):>
אורן, אתה יכול לפרט?

<רחל עזריה (כולנו):>
בואו נתקדם.

<אורן אסף חזן (הליכוד):>
אני מנסה לדעת, אני מנסה לגלות.

<עיסאווי פריג' (מרצ):>
ישנת טוב - - -

<אורן אסף חזן (הליכוד):>
בשבוע שעבר, כשאמרתי את הדברים, מיהרתם להוציא אותי החוצה. אני רוצה לדעת, אדוני היושב-ראש.

<רן רידניק:>
הראשון זה מכתב - - -

<אורן אסף חזן (הליכוד):>
אדוני היושב-ראש, אתה הצהרת בעצמך על כמה דברים שאתה מתנגד להם, ואני מנוע מלפרט, כי הצהרת אותם קבל עם ועולם, ולפתע הצבעת בעד. אני רוצה לדעת למה.

<היו"ר משה גפני:>
מאה אחוז.

<אורן אסף חזן (הליכוד):>
אני שמח שאדוני מזלזל. אני שמח.

<עיסאווי פריג' (מרצ):>
ישנת טוב, אורן.

<היו"ר משה גפני:>
אני מזלזל?

<אורן אסף חזן (הליכוד):>
כן. אני שמח.

<רן רידניק:>
הנושא: "עדכון עלות סל הבריאות לשנת 2017 לאור אישור חוק הקאפ" - - -

<אורן אסף חזן (הליכוד):>
בשבוע שעבר עצרת יומיים את ההצבעות בגלל שהיה פה מישהו שדרש 150 מיליון שקל כספים קואליציוניים, בשביל לחלק למקורבים או לתומכים או לקבל קולות בפריימריז. הוא התנגד להכול. היום לפתע הוא מצביע בעד הכול. אני רוצה לדעת.

<היו"ר משה גפני:>
תענה.

<מכלוף מיקי זוהר (הליכוד):>
אורן, - -

<אורן אסף חזן (הליכוד):>
לא אמרתי את שמך. אני פניתי ליושב-ראש.

<מכלוף מיקי זוהר (הליכוד):>
- - מתחילת הקדנציה לא דיברתי עליך מילה וכיבדתי אותך. אתה בושה לליכוד.

<מכלוף מיקי זוהר (הליכוד):>
אתה בושה לליכוד.

<אורן אסף חזן (הליכוד):>
אני לא דיברתי עליך, סליחה.

<מכלוף מיקי זוהר (הליכוד):>
אתה מבזה את המפלגה שלך.

<אורן אסף חזן (הליכוד):>
אני לא דיברתי עליך. אני לא דיברתי עליך. על ראש הגנב בוער הכובע. על ראש הגנב בוער הכובע. על ראש הגנב בוער הכובע. 150 מיליון – עכשיו אני אדבר בגלוי – זה מה שעלה לקנות את היד שלך, מכלוף? זה מה שעלה?

<עיסאווי פריג' (מרצ):>
זה נכון, אדוני היושב-ראש?

<היו"ר משה גפני:>
אוקיי, רבותי, נגמר הדיון הזה.

<בצלאל סמוטריץ (הבית היהודי):>
אורן, - - - את המנה הראשונה.

<חיים ילין (יש עתיד):>
עזוב, עיסאווי, תן להם לריב. מה אתה מתערב?

<רן רידניק:>
"ביום ה-13 בדצמבר 2016 אושר בוועדת הכספים של הכנסת פרק ו' לתוכנית הכלכלית של הממשלה לשנים 2017–2018 שעניינו הוראות לעניין התחשבנות בין בתי החולים לקופות החולים לשנים 2017–2019 (להלן: "חוק הקאפ").

בהתאם להחלטת ממשלה מס' 1896 מיום 11.8.2016, ולהתחייבות נציגי הממשלה ליו"ר ועדת הכספים, יו"ר הקואליציה, וחברי ועדת הכספים, הרי שבכפוף ונוכח אישור חוק הקאפ יוגדל תקציב סל הבריאות לשנת 2017 המועבר ישירות לקופות החולים בסך של 400 מיליוני ש"ח, ויתוקצב כבר בבסיס התקציב.

לאור זאת, להלן אומדן עלות סל שירותי הבריאות לשנת 2017 (המועבר לקופות החולים) נוכח אישור חוק הקאפ במליאת הכנסת, בהשוואה לעלות סל הבריאות במידה ולא היה מאושר חוק הקאפ:

א. אומדן עלות סל שירותי הבריאות לשנת 2017 נוכח אישור חוק הקאפ יעמוד על 48,538 מיליוני שקלים.

ב. אומדן עלות סל שירותי הבריאות לשנת 2017 במידה ולא היה מאושר חוק הקאפ, כלומר, 400 מיליוני שקלים פחות, עומד על 48,138 מיליוני שקלים.

<מיקי לוי (יש עתיד):>
מה פתאום?! ה-400 מיליון שקלים היו מאוגוסט. היו בתקציב המשרד.

<היו"ר משה גפני:>
אבל צריך לבקש אישור לפני ששואלים.

<רן רידניק:>
"שינוי זה בא לידי ביטוי בתקציב המדינה המוגש לכנסת לשנים 2017–2018 ומתוקצב בבסיס התקציב. המכתב המופיע בסימוכין מנחה ליישם בפועל את הגדלת הסל האמורה, נוכח אישור חוק הקאפ."

<מיקי לוי (יש עתיד):>
אתה צודק, אני מבקש רשות. עובדים עלינו בעיניים.

<אורן אסף חזן (הליכוד):>
זה לא שעובדים עליך, זה שקנו פה אצבעות בכסף, אז אין בעיה להעביר מה שרוצים. זה לא שעובדים עליך. יש מחיר לאצבע. יש מחיר. זה כל הסיפור.

אדוני היושב-ראש, יכול להיות שיש פה מישהו שטוען שאני בושה, אבל לפחות אותי לא קונים בכסף. אני רואה לנגד עיניי את הציבור. אני לא מכרתי את החקלאים, לא מכרתי את האזרחים, לא מכרתי את אלה שמחזיקים דירה שלישית, לא מכרתי את הציבור בישראל. אותי לא קונים בכסף, היושב-ראש.

למה, מיקי, האמת כואבת? האמת כואבת, מיקי? ישבתם וסגרתם דיל בחדרי חדרים.

<יעל גרמן (יש עתיד):>
ספר לנו על הדיל.

<אורן אסף חזן (הליכוד):>
שהם יספרו. שקיפות, לא?

<יעל גרמן (יש עתיד):>
אם אתה יודע, ספר אתה לנו.

<היו"ר משה גפני:>
אורן, אורן, אורן, בסדר, אוקיי.

<עיסאווי פריג' (מרצ):>
הוא מדבר דברי טעם.

<רן רידניק:>
"לכבוד רואה חשבון אלון שלזינגר, חשב משרד הבריאות - - -

<קריאות:>
- - -

<היו"ר משה גפני:>
רגע, תנו לשמוע.

<מכלוף מיקי זוהר (הליכוד):>
לפחות שתכבד את עצמך - - -

<היו"ר משה גפני:>
מיקי, מיקי, מיקי.

<אורן אסף חזן (הליכוד):>
מיקי, למה אתה מתעצבן? אני לא מבין. אף אחד לא נקב בשמך, למה אתה מתעצבן?

<היו"ר משה גפני:>
אורן, לא להפריע.

<אורן אסף חזן (הליכוד):>
אני לא יודע למה הוא מתעצבן.

<סתיו שפיר (המחנה הציוני):>
אפשר לפרט, בבקשה, על ההסכמים הפוליטיים האלה שהיו אתמול?

<אורן אסף חזן (הליכוד):>
זה מה שגם אני מבקש לדעת.

<רן רידניק:>
"ביום ה-13 לדצמבר 2016 אושר" - - -

<אורן אסף חזן (הליכוד):>
 אני יודע שיש פה חבר שאיים להתפטר אם הוא לא יקבל 150 מיליון שקלים - -

<היו"ר משה גפני:>
אורן.

<אורן אסף חזן (הליכוד):>
- - ולפתע הוא הצביע בעד. אותי זה מטריד.

<היו"ר משה גפני:>
אורן, אני קורא לך לסדר פעם ראשונה. אני מבקש לא להפריע. זה הכול. זה פשוט מפריע. אתה יכול להגיד את הדברים האלה בכל במה - - -

<אורן אסף חזן (הליכוד):>
אני מבקש הצעה לסדר.

<היו"ר משה גפני:>
בסדר, כולם ביקשו. קודם כל אני מסיים את ההצבעות. בבקשה.

<רן רידניק:>
"אושר פרק ו' לתוכנית הכלכלית של הממשלה לשנים 2017–2018 שעניינו כללי התחשבנות בין קופות החולים לבתי החולים לשנים 2017–2019.

במהלך הדיונים בוועדה התחייבו נציגי הממשלה בפני יו"ר ועדת הכספים, יו"ר הנהלת הקואליציה וחברי ועדת הכספים, כי לאור אישור בפועל של חוק הקאפ בוועדת הכספים, תתוקצב כבר בבסיס תקציב 2017 אשר יגיע לאישור הכנסת, החלטת הממשלה מיום 11 באוגוסט 2016 שמספרה 1896 אשר מותנית באישור החוק ולא תיכנס לתוקף ללא אישור חוק הקאפ.

בהתאם, ונוכח אישור חוק הקאפ, מוגדל בסיס תקציב סל הבריאות המועבר ישירות לקופות החולים בסך נוסף של 400 מיליוני שקלים, אשר כאמור מתוקצבים כעת בבסיס התקציב אשר יובא לאישור הכנסת בשבוע הקרוב.

יובהר כי עדכון זה הינו מעבר לעדכונים הרגילים של הסל הקבועים בחוק ובהחלטות הממשלה בגין התייקרות מדד יוקר הבריאות, עדכון דמוגרפי בגין גידול באוכלוסיה ותוספת שירותים לסל, בסך כולל של כ-2.5 מיליארד שקלים. כלומר, זה מעבר.

להלן אומדן עלות סל שירותי הבריאות לשנת 2017 (המועבר לקופות החולים) נוכח אישור חוק הקאפ, בהשוואה לעלות סל הבריאות במידה ולא היה מאושר חוק הקאפ:

1.. אומדן עלות סל שירותי הבריאות לשנת 2017 נוכח אישור חוק הקאפ יעמוד על 48,538 מיליוני שקלים.

2. אומדן עלות סל שירותי הבריאות לשנת 2017 במידה ולא היה יאושר חוק הקאפ, יהיה נמוך ב-400 מיליוני שקלים, עומד על 48,138 מיליוני שקלים.

נוכח אישור חוק הקאפ, אנא עדכנו את עלות הסל – זו הוראה בפועל – ב-400 מיליוני שקלים בשנת 2017, תוך תשלום הסל לקופות החולים בהתאם לעלות הסל המעודכנת האמורה.

על החתום: משרד הבריאות ואגף התקציבים של משרד האוצר."

<מיקי לוי (יש עתיד):>
אדוני, אני רוצה לשאול שאלה.

<יעל גרמן (יש עתיד):>
גם אני.

<היו"ר משה גפני:>
אני אאפשר. אבל אני בקש רק שאלות בקצרה. מה שנאמר, כולם שמעו. מיקי זוהר, אתה לא הראשון, אבל אני נותן לך ראשון.

<מכלוף מיקי זוהר (הליכוד):>
שני דברים. קודם כל, שאלה לרפרנט של אגף התקציבים. אנחנו פה בוועדת הכספים התעקשנו ש-400 מיליון שקל יהיו צבועים לטובת קופות החולים. האם אתה יכול לאשר לפרוטוקול ש-400 מיליון שקל אכן הולכים ישירות לקופות החולים ולא לשום מ קום אחר?

<רן רידניק:>
כן, מועבר לסל הבריאות, לקופות החולים - - -

<מיקי רוזנטל (המחנה הציוני):>
אבל לא סתם לקופות החולים, אלא לשירותים לאזרחים. לא לבינוי ולא - - -

<מיקי לוי (יש עתיד):>
זה צריך להיות בסעיף תקציבי נפרד.

<מיקי רוזנטל (המחנה הציוני):>
כן, זה צריך להיות סעיף - - -

<רן רידניק:>
זה מועבר לקופות החולים ישירות. זה המנגנון שעובד מול קופות החולים.

<מיקי רוזנטל (המחנה הציוני):>
כי אנחנו היינו מוטרדים מזה שיהיו פחות שירותים בעקבות הקאפ הזה לאזרחים.

<היו"ר משה גפני:>
כן, אבל זה ביקשנו מהם, שזה ילך - - -

<מכלוף מיקי זוהר (הליכוד):>
- - - שהתקציב הולך לקופות החולים.

דבר נוסף, לפרוטוקול ולכל חברי הוועדה ולאלה שתוהים – אני גאה לומר, לא מתבייש, גאה לומר שהשגתי כספים קואליציוניים במסגרת ועדת הכספים, שאת הכספים האלה אני מתכוון לייעד לרשויות בפריפריה ולהתיישבות - - -

<אורן אסף חזן (הליכוד):>
לפי כמות המתפקדים שיש להם?

<היו"ר משה גפני:>
אה, אה - - -

<אורן אסף חזן (הליכוד):>
למה, אה? למה, אה?

<היו"ר משה גפני:>
אורן, - - -

<אורן אסף חזן (הליכוד):>
למה האצבע שלו שווה יותר מהחברים האחרים בוועדה?

<היו"ר משה גפני:>
אורן, אני קורא לך לסדר פעם שנייה.

<אורן אסף חזן (הליכוד):>
למה? כי אני שם לכם את האמת בפנים?

<היו"ר משה גפני:>
בסדר, לא רוצים שתשים את האמת בפנים - -

<אורן אסף חזן (הליכוד):>
אה, לא רוצים.

<היו"ר משה גפני:>
- - בזמן שמישהו אחר מדבר.

<אורן אסף חזן (הליכוד):>
אז תיתן לדבר. אין בעיה. ביקשתי הצעה לסדר. אני ממתין.

<היו"ר משה גפני:>
אני אתן לך לדבר. אמרתי שאני לא נותן לך לדבר? אבל אני לא אתן לך לדבר אם תפריע באמצע.

<אורן אסף חזן (הליכוד):>
אני אמתין בסבלנות. אין בעיה.

<מכלוף מיקי זוהר (הליכוד):>
מתחילת הקדנציה אף אחד לא יכול, ואפילו לא לחצי שנייה, לחשוד שאני לא חובב פריפריה ולא חובב התיישבות. אני לא רק חובב ואוהד את ההתיישבות ואת הפריפריה – הן נר לרגליי. וכל שקל שהשגתי בתקציבים הקואליציוניים יופנו לאיזורים האלו, ואני שמח על כך. לגבי הסכומים – אני מקווה שיהיו כמה שיותר.

<סתיו שפיר (המחנה הציוני):>
איך לקצץ בדיור ציבורי? - - -

<היו"ר משה גפני:>
את לא יכולה לדבר כשלא קיבלת רשות דיבור.

<רחל עזריה (כולנו):>
כי יש גידול בדיור הציבורי.

<היו"ר משה גפני:>
אני קורא לך לסדר פעם ראשונה.

<רחל עזריה (כולנו):>
יש גידול, גידול, גידול.

<סתיו שפיר (המחנה הציוני):>
- - -

<היו"ר משה גפני:>
אני - - - הלאה. יש פה אנשים שיושבים ומחכים.

<רחל עזריה (כולנו):>
תתאמני על המילה: גידול. הכי הרבה בעשור בדיור הציבורי, גידול.

<סתיו שפיר (המחנה הציוני):>
- - - מיליון שקלים לדיור ציבורי.

<עיסאווי פריג' (מרצ):>
- - - ככה צריך. אל תתבייש. על השולחן - - -

<היו"ר משה גפני:>
אני מבקש. חבר הכנסת חיים ילין, שאלה, רק שאלות.

<אורן אסף חזן (הליכוד):>
אני מתבייש להיות חבר בוועדה הזאת. אם זה לא סחיטה באיומים, אני לא יודע מה זה סחיטה.

<חיים ילין (יש עתיד):>
כבוד היושב-ראש, אני מודה לך מאוד. יש לי שאלה לאוצר. בעצם, בפעם הראשונה אני מצליח להבין שיש הכנסות שבפועל הן לא הכנסות, ואני אנסה לנמק - - -

<היו"ר משה גפני:>
כן, אבל בקצרה, בגלל שאת הדיון קיימנו באריכות.

<חיים ילין (יש עתיד):>
לא, כי זה חלק מהרפורמות שהאוצר - - -

<היו"ר משה גפני:>
רק שאלות.

<חיים ילין (יש עתיד):>
1. רשום בהכנסות של מיסוי הקיבוצים כ-500 מיליון ש"ח - - -

<מכלוף מיקי זוהר (הליכוד):>
420.

<חיים ילין (יש עתיד):>
כן, אני אומר כ-500.

<היו"ר משה גפני:>
כן, אבל מה זה קשור לזה?

<חיים ילין (יש עתיד):>
רגע, תיכף. אני אסביר. אני רוצה להסביר את הפרינציפ, ואז תסבירו לי אחרי זה.

<היו"ר משה גפני:>
לא, אל תסביר את הפרינציפ. תשאל. חיים, תשאל.

<חיים ילין (יש עתיד):>
כאשר חצי מהסכום הזה הוא ביטוח לאומי, והחצי השני, בלאו הכי מס הכנסה כבר גובה אותו. זאת אומרת, אין שקל אחד תוספתי אלא אם אתם לוקחים כסף מביטוח לאומי ומכניסים אותו בבסיס התקציב. זה אחד.

דבר שני, דירה שלישית, רשום 980 מיליון שקל כל שנה. אם הורדתם את המיסוי, תסבירו לי עכשיו איך, ריבונו של עולם, אנחנו יושבים במצב שאנחנו - - -

<היו"ר משה גפני:>
חיים, אני לא מסכים. לא לענות. אין דיון עכשיו.

<חיים ילין (יש עתיד):>
למה אין דיון?

<היו"ר משה גפני:>
בגלל שאין דיון.

<חיים ילין (יש עתיד):>
אבל זה הכנסות שלא קיימות - - -

<היו"ר משה גפני:>
מאה אחוז. אין דיון.

<אורן אסף חזן (הליכוד):>
היושב-ראש, אל תכעס. רק אל תכעס.

<היו"ר משה גפני:>
אם למישהו יש שאלה, בבקשה.

<אורן אסף חזן (הליכוד):>
היושב-ראש, אני דואג לבריאותך, אל תכעס.

<היו"ר משה גפני:>
יוסי יונה, בבקשה.

<אורן אסף חזן (הליכוד):>
- - - אני דואג לבריאותו, שלא יכעס. באמת.

<יוסי יונה (המחנה הציוני):>
אדוני היושב-ראש, השאלה מופנית ליועצת המשפטית של הוועדה. אנחנו ב-9:33 קיבלנו דרך האימייל תקציב - - -

<עיסאווי פריג' (מרצ):>
- - -

<היו"ר משה גפני:>
יוסי, אני מבקש להפסיק.

<עודד פורר (ישראל ביתנו):>
אבל זה לא דיון על התקציב, יוסי. זה לא דיון על התקציב.

<היו"ר משה גפני:>
לדיון הזה נגיע אחר-כך. תשאל את השאלה, יש הרבה שביקשו - - -

<עודד פורר (ישראל ביתנו):>
יוסי, זאת הצעה נהדרת לסדר לדיון על התקציב. זה לא הדיון.

<קריאות:>
- - -

<היו"ר משה גפני:>
רחל עזריה, בבקשה.

<אורן אסף חזן (הליכוד):>
לפני שנה העבירו. עד היום לא ראו את הכסף. כמה? מיליון שקל. למרכז לניצולי שואה. אבל מאות מיליונים לקומבינות, זה בסדר.

<היו"ר משה גפני:>
אלעזר שטרן, יש לך שאלה?

<אורן אסף חזן (הליכוד):>
אשכרה גונבים את הקופה הציבורית. זה לא להאמין.

<אלעזר שטרן (יש עתיד):>
הנושא של כספים קואליציוניים - - -

<היו"ר משה גפני:>
לא רלוונטי לעניין הזה.

<אורן אסף חזן (הליכוד):>
הוא מאוד רלוונטי.

<היו"ר משה גפני:>
רק על זה. רק על זה.

<עודד פורר (ישראל ביתנו):>
אלעזר, זו שאלה טובה לדיון על התקציב. זה לא הדיון.

<היו"ר משה גפני:>
אני לא אתן. אחר-כך.

<אלעזר שטרן (יש עתיד):>
רגע, שנייה. אני רוצה להגיד משהו - - -

<היו"ר משה גפני:>
אלעזר, אחר-כך מגיע הדיון.

<אלעזר שטרן (יש עתיד):>
לא, תן לי להגיד לך למה על זה.

<אורן אסף חזן (הליכוד):>
ואתה יודע שאני צודק, עודד.

<אלעזר שטרן (יש עתיד):>
אתה נתת את רשות הדיבור לחבר הכנסת מיקי זוהר.

<היו"ר משה גפני:>
הוא שאל אותו שאלה.

<אלעזר שטרן (יש עתיד):>
שנייה, שנייה. אבל מיקי זוהר, להפתעתי, אמר שהוא גאה שהוא העביר כספים קואליציוניים.

<היו"ר משה גפני:>
בסדר, נדבר אחר-כך. אלעזר, נדבר אחר-כך. אתה מספיק אינטליגנט. יש דיון.

<אלעזר שטרן (יש עתיד):>
יש מושג כזה, כספים קואליציוניים?

<היו"ר משה גפני:>
תשמע בהמשך.

<רועי פולקמן (כולנו):>
ברור שיש.

<אלעזר שטרן (יש עתיד):>
זה לא אסור?

<אורן אסף חזן (הליכוד):>
זה לא כספי ציבור, זה כספים פרטיים.

<היו"ר משה גפני:>
יעל גרמן, בבקשה, שאלה.

<רחל עזריה (כולנו):>
אנחנו בשאלות על הקאפ, נכון? שאלות על הבריאות, נכון?

<קריאות:>
- - -

<יעל גרמן (יש עתיד):>
יש לי שתי שאלות.

<היו"ר משה גפני:>
יעל, דקה, בבקשה. אני דילגתי על סתיו שפיר. אני מתנצל. סתיו, שאלה.

<סתיו שפיר (המחנה הציוני):>
אבל באוצר שואלים אותי.

<היו"ר משה גפני:>
רן, מה זה הדבר הזה? תקשיב לשאלות ותענה. בבקשה, סתיו, שאלה.

<סתיו שפיר (המחנה הציוני):>
אני מבקשת לדעת איפה כספי הבריאות שהובטחו כחלק מהתוכנית לחיזוק הצפון, איפה זה נמצא בתוך התקציב. כי אני לא רואה על זה שקל בתקציב. כל הכספים שהובטחו לפיתוח הבריאות בצפון כחלק מהתוכנית לחיזוק הצפון לא בתקציב, ואנחנו אמורים להצביע על זה השבוע. איפה זה?

<היו"ר משה גפני:>
תודה רבה.

<סתיו שפיר (המחנה הציוני):>
תשובה.

<היו"ר משה גפני:>
מה?

<סתיו שפיר (המחנה הציוני):>
תשובה.

<היו"ר משה גפני:>
ייתנו לכולם. את לא - - -

יעל גרמן, בבקשה.

<אורן אסף חזן (הליכוד):>
- - - אחרי זה הוא עוד אומר לי שאני בושה. - - - כספי ציבור, ואני בושה? סחטן.

<יעל גרמן (יש עתיד):>
שמעתי שהתוספת שרן מדבר עליה, של ה-400 מיליון, היא מעבר להעלאה של מדד יוקר הבריאות. אני מבקשת לדעת בכמה עלה מדד יוקר הבריאות ביחס ל-2016. ממש כמו שהוא הציג לנו את ה-400 מיליון בלי ועם.

<היו"ר משה גפני:>
כן, אבל זה לא נושא הדיון - - -

<יעל גרמן (יש עתיד):>
זה מאוד הנושא. כי אם מדד יוקר הבריאות לא עלה כפי שצריך, אז יכול להיות שחלק מה-400 נכנס לתוך המדד ואז זה לא 400. זה מאוד ענייני. אני רוצה לדעת שאכן ה-400 זה נטו מעבר להעלאה המחויבת במדד יוקר הבריאות וגם במדד של הדמוגרפיה. אני רוצה לדעת, אחרת זה לא 400 מיליון.

<היו"ר משה גפני:>
אבל זה לא דיון על בריאות - - -

<יעל גרמן (יש עתיד):>
מה זה, לא? זה אשכרה כן.

<היו"ר משה גפני:>
בסדר, תיכף אתה משיב. מיקי לוי, בבקשה.

<מיקי לוי (יש עתיד):>
רן, אני מחזיק את החלטת הממשלה שהקראת. החלטת הממשלה שאני מחזיק היא מאוגוסט. ועדת הכספים היתה רק לפני כשלושה שבועות. הכסף הזה היה ממילא בפנים, ולכן לא ברור לי איפה הכסף התוספתי שאנחנו דיברנו עליו בוועדת הכספים. ממילא ה-400 היו בפנים, כי אני מסתכל על תאריך החלטת הממשלה והיא מאוגוסט בכלל. היא לא אחרי שדנו בזה בוועדת הכספים והבאתם לכאורה עוד כסף.

דבר שני, סוכם בוועדת הכספים שזה לא ייכנס לתוך סל הבריאות בתוך המכלול, אלא בסעיף תקציבי נפרד צבוע, אחרת הוא לא יגיע לקופות החולים. וזה היה על דעתנו, אדוני היושב-ראש. ועכשיו הוא בתוך המכלול של הסל, וזה לא מקובל עליי.

<יעל גרמן (יש עתיד):>
נכון.

<אורן אסף חזן (הליכוד):>
- - - זה לא צריך להיות ככה. זה לא היה הסיכום.

<יעל גרמן (יש עתיד):>
מיקי, נכון. אם זה לא - - - קופות החולים, אז זה ילך לאיבוד.

<היו"ר משה גפני:>
יעל, אני לא מסכים. יעל, אנחנו בהצבעות. אני רק אמרתי שהוא יביא את המכתב לענות על שאלות ובזה לגמור את העניין.

להשיב, ושאף אחד לא יפריע.

<רן רידניק:>
נשאלתי כמה שאלות.

לגבי הקאפ – אם עוברת רביזיה והקאפ לא עובר, אז אין 400. זה גם אומר התקציב שיש בהחלטת ממשלה - - -

<היו"ר משה גפני:>
כן, אמרת את זה גם בדיון.

<רן רידניק:>
אם מאושר הקאפ, יש עוד 400 מיליון - - - אם אין, יש פחות 400. אנחנו התחלנו בוועדה שזה יהיה בבסיס התקציב, וזה אכן בבסיס התקציב - - - לוועדה.

מעבר לכך, לקבי הקופות – הכסף הזה עובר ישירות לקופות, על-פי הקאפיטציה, אין שום דבר בדרך. זו הדרך להעביר את זה ישירות לקופות ודרך סל הבריאות כולו. זה לא סל התרופות, זה סל הבריאות כולו, וכל ה-48 מיליארד שקלים.

לגבי עדכון מדדים –

<מיקי לוי (יש עתיד):>
אדוני, אתה מוותר על הצביעה של הכסף הזה?

<רן רידניק:>
זה ישירות לקופות.

<מיקי לוי (יש עתיד):>
אדוני, אז אתה מוותר על הצביעה של ה-400 מיליון?

<רן רידניק:>
נשאלתי לגבי עדכון מדדים – אז כפי שאמרנו, זה בנפרד, זה מעבר לעדכון דמוגרפיה, מעבר לעדכון מדד יוקר.

<יעל גרמן (יש עתיד):>
בוא תאמר לנו את המספרים.

<רן רידניק:>
שנייה. השר ליצמן הציג בדיון בוועדה שמעבר לעדכוני המדדים הרגילים, הוא גם מקדם שינוי במדד היוקר עצמו - - -

<יעל גרמן (יש עתיד):>
הוא מקדם שינוי, אבל אתה - - -

<היו"ר משה גפני:>
יעל, אני קורא לך לסדר.

<יעל גרמן (יש עתיד):>
אבל אני שאלתי שאלה, והוא לא עונה לשאלה.

<היו"ר משה גפני:>
אז לא, מאה אחוז. בסדר. הלאה.

<יעל גרמן (יש עתיד):>
אתה צריך לרצות שהוא יענה על השאלה.

<היו"ר משה גפני:>
אני כבר אחרי זה.

<יעל גרמן (יש עתיד):>
אתה רואה איך שהוא מתפתל. זאת לא תשובה.

<רן רידניק:>
בנוסף לכך, אמור להגיע שיעור מדד יוקר אשר מופיע במפורט באותה החלטת ממשלה שבה מציין חבר הכנסת מיקי לוי, רשום שם, בסעיף - - -, על שינוי מרכיבי מדד יוקר שהוא מעבר לדבר הזה, הוא לא קשור. לכן יש כאן תוספת על תוספת על תוספת. רגילה עם מדדים, תוספת שנייה בגין עדכון של מדד יוקר, תוספת שלישית בגין אותם 400 אם יאושר חוק הקאפ. זה התשובות שלי.

<היו"ר משה גפני:>
תודה רבה. מי בעד אישור הרביזיה? ירים את ידו.

<יעל גרמן (יש עתיד):>
אדוני, אני לא קיבלתי תשובה - - -

<סתיו שפיר (המחנה הציוני):>
אני לא קיבלתי תשובה - - -

<היו"ר משה גפני:>
מי בעד אישור הרביזיה? ירים את ידו.

<סתיו שפיר (המחנה הציוני):>
רן, מה התשובה לגבי הצפון?

<מיקי לוי (יש עתיד):>
אדוני, אני רק שואל אותך אם אתה מוותר על צביעת ה-400 לטובת? - - -

<היו"ר משה גפני:>
לא, לא. הוא אמר במפורש.

<מיקי לוי (יש עתיד):>
אז בבקשה, שיהיה בסעיף - - -

<היו"ר משה גפני:>
הוא אמר במפורש, וגם במכתב.

<מיקי לוי (יש עתיד):>
לא, הוא אמר שזה בתוך המכלול.

<היו"ר משה גפני:>
וגם במכתב, וגם במכתב מופיע.

<יעל גרמן (יש עתיד):>
לא לקופות, לסל הבריאות - - -

<סתיו שפיר (המחנה הציוני):>
- - -

<היו"ר משה גפני:>
מי בעד אישור הרביזיה? ירים את ידו. מי נגד?

הצבעה

בעד – מיעוט

נגד – רוב

בקשת הרביזיה לא נתקבלה.

<סתיו שפיר (המחנה הציוני):>
- - - תוכנית הצפון. זה חייב לקבל תשובה.

<יעל גרמן (יש עתיד):>
סל הבריאות זה לא רק לקופות.

<סתיו שפיר (המחנה הציוני):>
רן, מה התשובה שלך לתקציב הצפון שהבטחתם ולא? - - -

<היו"ר משה גפני:>
הרביזיה לא התקבלה.

<סתיו שפיר (המחנה הציוני):>
- - -

<קריאה:>
מי נמנע, לא שאלת.

<היו"ר משה גפני:>
מי נמנע? ארבעה נמנעו. תודה רבה.

<סתיו שפיר (המחנה הציוני):>
- - - שאיך שהוא אי אפשר לראות אותו. הוא נמצא בתקציב, אבל הוא נעלם? אף אחד לא יודע איפה הוא נמצא.

<הישיבה ננעלה בשעה 10:40.>

